
ספק בכורות
מסכת בכורות דף יז עמוד א
מתני'. רחל שלא ביכרה, וילדה שני זכרים, ויצאו שני ראשיהן כאחת, רבי יוסי הגלילי אומר: שניהן לכהן, שנאמר הזכרים לה', וחכ"א: אי אפשר לצמצם, אלא אחד לו ואחד לכהן. ר"ט אומר: הכהן בורר לו את היפה, ר"ע אומר: משמנין ביניהן. והשני ירעה עד שיסתאב.  
וחייב במתנות, ורבי יוסי פוטר. מת אחד מהן, ר"ט אומר: יחלוקו, ר"ע אומר: המוציא מחבירו עליו הראיה. זכר ונקבה, אין כאן לכהן כלום.
1. שיטת רבי יוסי הגלילי.
"אמרי דבי רבי ינאי: לרבי יוסי הגלילי שמעינן ליה דאמר אפשר לצמצם בידי שמים וכל שכן בידי אדם[footnoteRef:1]", כלומר שני הזכרים נולדו בדיוק באותו הזמן, ושניהם בכורים ועל כן גם פטורים ממתנות. האפשרות ששניהם בכורים נלמדת מן הפסוק 'הזכרים'. רבי יוסי סובר  ש"אפשר לצמצם בידי שמים[footnoteRef:2]", כלומר: שייתכן ששני אירועים התרחשו בעת ובעונה אחת.  לעומת זאת לדעת חכמים, כיוון שאין מציאות כזו  של שני בכורים, לא יתכן שלכך התכוון הפסוק[footnoteRef:3], והביטוי 'הזכרים' יתפרש בפשטות: של כל אחד ואחד. נקצר כאן בסוגיה זו של צמצום, ונעיר רק שלהלכה נפסק ש"אי אפשר לצמצם ואפילו בידי אדם[footnoteRef:4]".  אמנם, במקרה בסיפא שנולדו זכר ונקבה, מודה רבי יוסי הגלילי לפסק התנאים האחרים שאין לכהן כלום, מאחר שאין כאן בכורה כלל[footnoteRef:5].  מכל מקום  סתם משנה שלא כרבי יוסי הגלילי לגבי בכורות חמורים: "חמור שלא ביכרה וילדה שני זכרים- נותן טלה אחד לכהן[footnoteRef:6]". דעות התנאים בחלקה השני של המשנה, הן אליבא דחכמים, שכן לרבי יוסי הגלילי אין מקום לדיון איזה מן השניים הוא הבכור.  [1:      יז, ב.]  [2:     יז, ב.]  [3:  תוספות ט, א ד"ה אמר.]  [4:  רמב"ם הלכות רוצח ושמירת הנפש פרק ט.]  [5:  תוספות  יז, ב ד"ה זכר ונקבה אין לכהן כלום.  ]  [6:  משנה פרק א משנה ג.] 

2. שיטת רבי  טרפון.
"ר' טרפון אומר [הכהן] בורר לו את היפה. מאי טעמא דרבי טרפון? קא סבר: ההוא דבריא נפק ברישא[footnoteRef:7]".   על פי דברי רבי טרפון בהמשך, הגמרא מסיקה שחזר בו: [7:   יח, א] 

"מת אחד מהן- רבי טרפון אומר יחלוקו. אמאי יחלוקו? ניחזי, אי שמן מית - דכהן הוא, והאי דאיכא דבעל הבית, ואי כחוש מית - דבעל הבית מית, והאי דאיכא דכהן הוא! אמר [רבי] אמי: חזר בו ר' טרפון[footnoteRef:8]".  יש לדון ממה בדיוק חזר בו רבי טרפון. "יתכן שרבי טרפון חזר בו מסברא זו בגלל שסובר דאין כח בסברא זו [שהבריא יצא ראשון] להוציא ממון, אבל בנוגע לאיסורים כגון ביוהכ"פ, נשארה סברה זו שהבריא יצא ראשונה[footnoteRef:9]". רבי טרפון בתחילה סבר ש"אין כאן ספק[footnoteRef:10]". אך אולי לבסוף סבר שההנחה שהבריא קדם, מסתמכת על רוב, אולם אין זה רוב גמור, שהרי בשני נוהגים מנהג ספק וירעה עד שיסתאב, שמא בכל זאת הוא בכור[footnoteRef:11]. אם כך, ניתן לומר שרבי עקיבא מסכים שרוב זה אכן קיים, אך אין להוציא בו ממון[footnoteRef:12].    מכל מקום, דברי רבי טרפון עשויים ליישב פליאה בספרי: [8:   יח, ב.]  [9:  חשוקי חמד  יח, א ד"ה תאומים.]  [10:  פסקי רי"ד יח, א.]  [11:  חשוקי חמד יח, א בשם חזו"א (סימן יט אות יא). הרי"ד אולי יאמר שאכן לפי רבי טרפון אין צורך לחכות שיסתאב, ועיין על כך בהמשך הערה  25.]  [12:  בחישוקי חמד כאן דן לגבי תאומים שנולדו בסוף יום כיפור ואין ידוע איזה היה ראשון. האם ניתן לחייב רק את הבריא לצום כעבור 13 שנה, בהנחה שהוא היה ראשון. מסקנתו היא שאכן קיים רוב לפי התנאים להכריע שבריא יוצא ראשון, אלא שמחלוקת היא האם הדברים אמורים גם לגבי בכור אדם.] 

"רבי עקיבה אומר...וכל מבחר נדריכם אשר תדרו לה', לרבות נדרים ונדבות שלא יביא אלא מן המובחר ואין לי אלא נדרים ונדבות מנין לרבות בכורות ומעשרות חטאות ואשמות תלמוד לומר מבחר נדריכם וכל מבחר נדריכם[footnoteRef:13]". כיצד ניתן להביא בכור מן המובחר, הרי בכורתו היא עובדה מולדת? אולי הכוונה לדינו של רבי טרפון, ולא מטעמו. כשנולדים שניים יחדיו יש לתת כבכור את הטוב שבהם, לא בגלל שסביר שיצא ראשון, אלא בגלל גזירת הכתוב[footnoteRef:14], שהמובחר יהיה הבכור. אמנם, את דברי הספרי ניתן להסביר בפשטות אחרת: שנינו: "ישראל חייבין ליטפל בבכור: בדקה - שלשים יום[footnoteRef:15]". הדין שקובע המדרש הוא שבאותם ימים על הבעלים להשביח את הבכור[footnoteRef:16].   [13:  ספרי דברים פרשת ראה פיסקא סח.]  [14:  הסבר זה בעייתי מעט, כיוון שהוא מתאים לשיטת רבי טרפון יותר מאשר לדברי רבי עקיבא, וספרי הוא אליבא דרבי עקיבא, המביא גם הלכה זו.]  [15:    כו, ב.]  [16:  דף על הדף יז, א.] 

3. שיטת רבי עקיבא
רבי עקיבא סובר שהכהן נוטל את הכחוש כיוון שהמוציא מחברו עליו הראיה:
"ר' עקיבא אומר משמנין כו'. אמר רבי חייא בר אבא אמר ר' יוחנן: הכהן נוטל כחושה... מאי משמנין? שומן יהא ביניהן, דאמר ליה לכהן: אייתי ראיה דבכור הוא - ושקיל[footnoteRef:17]". בפשטות הכוונה היא שהשומן היתר, הוא פער שאותו מקבל הבעלים: "מה שאחד שמן יפה מחבירו, יהא מוטל ביניהם ועליו יבאו לדין ויטעון ישראל לכהן אייתי ראיה[footnoteRef:18]". אולם הרא"ש[footnoteRef:19] גורס: 'שומא', וניתן להבין שעל חלק זה יהיה דיון בבית הדין[footnoteRef:20].    [17:     יח, א.]  [18:  רש"י יח, א ד"ה שומן.]  [19:  סימן ד.]  [20:  תפארת ישראל פרק ב אות לז.] 

מיד אחרי דברי רבי עקיבא נאמר במשנה "והשני ירעה עד שיסתאב" אולם כך יש לנהוג גם בראשון:
"ובאותו של כהן לא אצטריך למימר דודאי אינו נשחט עד שיהא בו מום, דבזמן הזה מיירי. א"נ בזמן הבית מיירי ודכהן לא חזי להקרבה וספק בכור הוא ואיכא למיחש משום חולין בעזרה, לפיכך נמי יאכל במומו. והאי דנקט של ישראל ירעה עד שיסתאב, משום דבעי למימר וחייב במתנות גבי ישראל. דאילו כהן פטור מן המתנות לגמרי כדמפרש בשחיטת חולין בפרק הזרוע והלחיים (דף קלב) הילכך תנא כולה מתניתין בישראל. מיהו דכהן נמי ירעה עד שיסתאב ויאכלנו במומו[footnoteRef:21]". [21:  רש"י  יז, א ד"ה והשני.] 

ישנה מחלוקת האם ההלכה של 'ירעה עד שיסתאב' היא דווקא לפי שיטת רבי עקיבא:
 בהמשך נחלקו רבי מאיר ורבי יוסי בשאלת חיוב המתנות. הגמרא שואלת מהו טעמו של רבי מאיר. מעיר על כך רבינו גרשום:  "לר' עקיבא לא צריך למיבעי מ"ט מחייב, משום דכיון דמצריך ליה רעייה ומסתאב ודאי דינו שיהא חייב במתנות הואיל ואסתאב ליה[footnoteRef:22]".  משמע שהצורך בסיאוב, הוא רק לפי רבי עקיבא. לפי רבי טרפון, אם ההנחה שהבריא נולד ראשון מספיקה כדי להוציא ממון, כל שכן שתתיר את איסור השני[footnoteRef:23].   אולם בעלי התוספות כתבו, לגבי מקרה בו נולדו שני זכרים ונקבה: "שני זכרים ונקבה נותן טלה אחד לכהן - לכאורה מפריש טלה אחד מספק לעצמו[footnoteRef:24]". קצת משמע שלכל הדעות הזכר השני נשאר ספק בכור. אפשר לומר שהרוב עליו דיבר רבי טרפון אינו מוחלט, כפי שביאר החזון איש[footnoteRef:25], ונתינת המשובח לכהן מסתמכת על הנאמר במסכת חולין:   "אמר ר"ש בן לקיש: מאי דכתיב עני ורש הצדיקו? מאי הצדיקו, אילימא בדינים - והא כתיב ודל לא תהדר בריבו, אלא - צדק משלך ותן לו![footnoteRef:26]". [22:  רבינו גרשום יח, א ד"ה מ"ט דרבי מאיר.]  [23:  רש"ש   יז, ב  (ד"ה רש"י ד"ה וחייב במתנות).]  [24:  תוספות  ט, א ד"ה שני זכרים ונקבה.]  [25:  לעיל הערה 11.]  [26:  חולין קלד, א.] 

4. שיטת רבי יוסי
ראשית נבהיר שרבי יוסי סתמא הוא רבי יוסי בן חלפתא, תלמידו של רבי עקיבא[footnoteRef:27],  להבדיל מרבי יוסי הגלילי, חברו של רבי עקיבא[footnoteRef:28]. דעתו כאן היא לפטור גם את הבהמה הנותרת ממתנות כהונה, כמו בכור רגיל. רבי מאיר חולק ומחייב אותו במתנות.  בגמרא מבררים את נימוקיהם:  "מאי טעמא דרבי מאיר? אמר ר' יוחנן: הואיל וכהן בא עליו משני צדדין, דאמר ליה: אי בכור הוא - כוליה דידי הוא, אי לא בכור הוא - הב לי מתנות מיניה. ור' יוסי מאי טעמא? אמר רבא: עשו שאינו זוכה כזוכה, ואף על גב דלא מטא לידיה - כמאן דמטא לידיה, וזבניה לישראל במומיה. א"ר אלעזר: הכל מודים בספק בכור שאין חליפין ביד כהן שחייב במתנות. הכל מודים מאן - ר' יוסי, פשיטא! עד כאן לא קא פטר ר' יוסי התם - אלא דחליפין ביד כהן, דעשו שאינו זוכה כזוכה, אבל אין חליפין ביד כהן - לא! מהו דתימא, טעמא דרבי יוסי דקסבר דאי מחייבת ליה במתנות - אתי ליה לידי גיזה ועבודה[footnoteRef:29] אף על גב דאין חליפין ביד כהן, קא משמע לן[footnoteRef:30]".  מסביר רש"י: 'אף על פי שלא זכה כהן בהאיך דהא לא מטא לידיה מעולם- עשאוהו כאילו זכה בו הואיל ומעיקרא הוה שייכא ביה יד כהן דשמא דידיה נינהו- שויוה רבנן כמאן דמטא לידיה לשום בכורה[footnoteRef:31]". שיכול הבעלים לומר לכהן: ממה נפשך: הבא ראיה שאינו בכור, וחייב במתנות. על הצד שהוא בכור- הרי כבר קבלת את חליפיו, ואינך יכול להסתמך על כך יותר. ניתן להסביר שהתקנה נועדה כדי לוודא שהישראל קיים מצוות נתינה. אם הכהן זוכה בבכור בכל מקום שהוא, ומסכים לחליפיו, הרי מצד אחד התבצעה נתינה, ומאידך הישראל פטור ממתנות, שמא הבהמה שבידו היא הבכור המקורי, שכבר אין עליו תביעה[footnoteRef:32]. אמנם ניתן לומר שנתינה על ידי  תקנה המסתמכת על 'הפקר בית דין הפקר' איננה נתינה, אך אולי אנן סהדי שרצונו להקנות[footnoteRef:33]. יתכן שבדיוק בזה חולק רבי מאיר, שלדעתו אין נתינה כזו נחשבת נתינה[footnoteRef:34]. הצעה נוספת משתמשת בהווא אמינא של הגמרא[footnoteRef:35] להסבר טעם התקנה שבדברי רבי יוסי: אם נחייב את הבעלים במתנות, הוא לא יתייחס לנשאר בידו כאל ספק בכור, ויבוא לבצע בו גיזה ועבודה[footnoteRef:36]. על כן תקנו לו ממש זכייה. [27:  רש"י זבחים נח, ב ד"ה ורב שרביא.]  [28:  כפי שמוכח למשל במשנה סוטה פרק ח משנה ה.   ]  [29:  ונפטור ממתנות באופן חד פעמי, בשב ואל תעשה, כדי למנוע איסור גיזה ועבודה פעמים רבות. (ש"ס מתיבתא יח, א הערה יז בשם 'חידושי בתרא').]  [30: 30. יח, א.]  [31:  רש"י שם ד"ה עשו שאינו זוכה כזוכה.]  [32:  מצאתי בש"ס מתיבתא יח, א הערה יד בשם 'ראשית ביכורים'.]  [33:  בדומה לנאמר בתוספות יח, ב ד"ה אקנויי.]  [34:  'ראשית ביכורים' מובא בש"ס מתיבתא  ביאורים יח, א ד"ה אמר רבא.]  [35:  סוף יח, א. ומה שנדחה בהווא אמינא לפי זה, הוא רק המחשבה שרבי יוסי תיקן גם כשאין חליפין ביד כהן, אולם הסברה נותרה.]  [36:  'שי למורא' ד"ה מהו.] 

5. עשו שאינו זוכה כזוכה
עקרון זה מופיע בשני מקומות נוספים:  
1."תניא: השוכר את הפועל - ילקט בנו אחריו, למחצה לשליש ולרביע - לא ילקט בנו אחריו. רבי יוסי אומר: בין כך ובין כך ילקט בנו ואשתו אחריו. ואמר שמואל: הלכה כרבי יוסי...  
אמר רבא:  עשו שאינו זוכה כזוכה, מאי טעמא - עניים גופייהו ניחא להו, כי היכי דכי אגרו לדידהו נלקוט בנייהו בתרייהו. ופליגא דרבי חייא בר אבא, דאמר רבי חייא בר אבא אמר רבי יוחנן: לא גדול - גדול ממש, ולא קטן - קטן ממש. אלא: גדול וסמוך על שלחן אביו - זהו קטן, קטן ואינו סמוך על שלחן אביו - זהו גדול[footnoteRef:37]". [37:  מסכת בבא מציעא  יב, א. ] 

2."מתני'. המלוה מעות את הכהן ואת הלוי ואת העני להיות מפריש עליהן מחלקן - מפריש עליהן בחזקת שהן קיימין, ואינו חושש שמא מת הכהן או הלוי, או העשיר העני. מתו - צריך ליטול רשות מן היורשים. אם הלוון בפני ב"ד - אינו צריך ליטול רשות מן היורשין. 
גמ'. ואף על גב דלא אתו לידיה? אמר רב: במכרי כהונה ולויה; ושמואל אמר: במזכה להם ע"י אחרים; עולא אמר: הא מני? ר' יוסי היא, דאמר: עשו את שאינו זוכה כזוכה. כולהו כרב לא אמרי, במכרי לא קתני; כשמואל לא קאמרי, במזכה לא קתני; כעולא נמי לא אמרי, כיחידאה לא מוקמינן[footnoteRef:38]". הרמב"ם מביא את האוקימתות של רב ושמואל:  "כיצד מפריש עליהן מפריש תרומה או מעשר ראשון או מעשר שני מפירותיו ומזכה בהן על ידי אחר לאותו כהן או הלוי או העני שהלוום, ואם היו רגילין ליטול ממנו והוא רגיל שלא יתן אלא להן אינו צריך לזכות על ידי אחר[footnoteRef:39]",  לדעתו אין  מחלוקת בין רב לשמואל[footnoteRef:40], אולם את דברי רבי יוסי השמיט. יתכן שהוא מבין שגם עולא אינו חולק, והוא רק מציע להעמיד את המשנה כרבי יוסי, מבלי לפסוק כמותו[footnoteRef:41]. אולם המאירי כתב:  [38:   מסכת גיטין ל, א.]  [39:  הלכות מעשר פרק ז הלכה ו.]  [40:  כסף משנה.]  [41:  רדב"ז.] 

"עולא תרצה לדעת ר' יוסי דבלא מכרים ובלא זוכים יוצאים ידי נתינה בכך ומפני שעשו את שאינו זוכה כזוכה. שר' יוסי אמרה כן בבכורות י"ז ב' ברחל שלא ביכרה וילדה שני זכרים שאחד לו ואחד לכהן. ומ"מ הואיל ושניהם ספיקי בכורים, אף אותו של ישראל פטור מן המתנות שעשו את הכהן כאילו זכה בו. ומתוך שלענין בכור הלכה כר' יוסי, יש פוסקים בזו כמותו וממילא מפריש עליהן ואין צריך מכרים ולא זיכוי. ומ"מ רוב פוסקים פסקו בזו כרב ושמואל[footnoteRef:42]".  הרמ"א  הביא בשם בית יוסף את ההלכה כרבי יוסי, ללא אוקימתות:  "הגה: מי שמפריש מעשרותיו והלוה לעני משלו, מפריש מעשר שלו ומחשב על זה שהלוה לעני, ומעכב לעצמו מה שהפריש[footnoteRef:43]".   [42:  מאירי מסכת גיטין ל, א ד"ה ומכל מקום.]  [43:  שו"ע יו"ד סימן רנז סעיף ה.] 

אכן, בסוגייתנו פוסק הרמב"ם כרבי יוסי: "נסתפק בשנים ולקח הכהן האחד מספק הרי השני פטור מן המתנות, עשאוהו כמי שזכה בו הכהן ונתנו במומו לבעליו". אם כן, יש לתהות מדוע לא פסק כרבי יוסי בסוגיה בגטין[footnoteRef:44].   [44:  ב'שי למורא' ביאר על פי דרכו, (לעיל הערה  36) שחיוב מתנות גורר חשש גיזה ועבודה, שרק כדי למנוע זאת 'עשו שאינו זכה כזוכה', מה שאין כן בגטין שם חשש זה אינו קיים, ובזה הוא מבאר את פסקי הרמב"ם.] 

הירושלמי אומר "ברם הכא עד כדון בעי מזרע[footnoteRef:45]". כלומר: הכלל 'עשו שאינו זוכה כזוכה' יכול לחול רק כשמה שזוכים בו קיים. אפשר להחליף מתנות כהונה בדמי מתנות כהונה, רק כאשר המתנות אינן קיימות בעולם[footnoteRef:46].  ניתן להציע שבמקרה בגטין ,כיוון שבזמן ההלוואה עוד אין נתינה, ובהגיע מתנות הכהונה כבר קיבל הכהן את ההלוואה, אין כאן מצוות נתינה, ולכן לא עשו שאינו זוכה כזוכה. לעמת זאת בסוגייתנו חליפיו קיימים ביד כהן[footnoteRef:47], ויש כאן נתינה. [45:  גטין פרק ג הלכה ז.]  [46:  ר"ן על הריף חולין מו, א מדפי הרי"ף  ד"ה ואם.]  [47:  קהילות יעקב גטין סימן כב.] 

הפסיקה תלויה בשני ביאורים שונים  בדברי הרשב"א להסתייגות הגמרא מדברי עולא 'כיחידאה לא מוקמינן': 
”לאו למימרא דשמואל לא ס"ל כר' יוסי דהא תניא בריש פ"ק דב"מ:  השוכר את הפועל ילקט בנו אחריו. למחצה לשליש ולרביע- לא ילקט בנו אחריו. ר' יוסי אומר: בין כך ובין כך אשתו ובניו מלקטין אחריו. ואמר שמואל הלכה כר' יוסי, אלא מ"מ ניחא להו טפי לאוקומי מתני' כרבים, 
אי נמי י"ל דה"ק כיחידאה לא מוקמי לה דסבירא להו דרבי יוסי בכי האי גוונא לא אמר עשו את שאינו זוכה כזוכה, דכיון דלא מכר ולא זכהו עדיין לכהן לא מיקיימא מצות נתינה בכך, וההיא דבכורות (י"ח א') דא"ר יוסי כל שחליפיו ביד כהן פטור מן המתנות, התם הוא דעשו את שאינו זוכה כזוכה לפי שנתן אחד מן הספקות ביד כהן[footnoteRef:48]".   דעת בעלי התוספות היא שרק כשיש סיבה מיוחדת יש לפסוק כרבי יוסי:  "דוקא הכא גבי לקט פסיק כוותיה מהאי טעמא דמסתמא עניים גופייהו ניחא להו כו' והא דאוקמי בפרק כל הגט (שם) כרבי יוסי, היינו רבי יוסי דפ' הלוקח עובר פרתו (בכורות דף יח. ושם ד"ה עשו) ... והא דקרי ליה יחידאה אף על גב דבבכורות לא פליג אלא ר"מ, מ"מ רבנן דפליגי עליה הכא גבי לקט כ"ש דפליגי עליה התם גבי מתנות[footnoteRef:49]". גם הרא"ש[footnoteRef:50] פוסק בבכורות כרבי מאיר. [48:   רשב"א גיטין  ל, א ד"ה הא דאמרינן.]  [49:  תוספות בבא מציעא יב, א ד"ה אמר שמואל הלכה כרבי יוסי. ]  [50:  פרק ב סימן ד.] 

אפשר להציע שהמחלוקת בין הרמב"ם לרא"ש תואמת את שיטותיהם בהסתכלות על בכור שהסתאב. לדעת הרא"ש גדרו הוא קדשים קלים[footnoteRef:51], והוא גם פוסק כדעת חכמים שקדשים קלים אינם ממון בעלים[footnoteRef:52]. אם כן לא ניתן לבצע חליפין מדומים, שאין לכהן אפשרות למכור את הבכור. אולם הרמב"ם שפוסק: [51:  בבא קמא פרק ה סימן יג.]  [52:  בבא קמא יב עמוד ב.] 

"בכור בעל מום יש לכהן למוכרו בכל זמן[footnoteRef:53]", יכול גם לפסוק כרבי יוסי שעשו אינו זוכה כזוכה, ולתת תוקף למעין חליפין[footnoteRef:54]. [53:  רמב"ם הלכות בכורות פרק א הלכה יח.]  [54:  'משנת רבי אהרון' סימן ה, מובא בש"ס מתיבתא ילקוט ביאורים תחילת דף יח, ב.] 

נעיר עוד שהרמב"ם פוסק בפירוש המשניות  "והלכה כר' עקיבה בכל[footnoteRef:55]". היות שבמשנה תורה הוא פוסק כרבי יוסי, נראה שהבין שאין דבריהם עומדים בסתירה, ואף על פי שלפי רבי עקיבא ההכרעה היא מספק של המוציא מחברו עליו הראיה, בכל זאת עשו שאינו זוכה כזוכה ופטרו את הבעלים ממתנות, ולא כדברי רבינו גרשום[footnoteRef:56], שלרבי עקיבא חייב בוודאי במתנות. [55:  רמב"ם על המשנה פרק ב משנה ו.]  [56:  לעיל הערה 10. ] 




 
